**Papildu pasākumi**

Lai veicinātu SIF kā programmas apsaimniekotāja kompetences paaugstināšanu un pieredzes apmaiņu ar citām līdzīgām NVO fondu administrējošām iestādēm, **papildu pasākumu fonda ietvaros** SIF plāno 2013., 2014. un 2015. doties pieredzes apmaiņā uz Čehiju, Poliju un Igauniju. Minētās valstis ir izvēlētas, ņemot vērā gan to iepriekšējo veiksmīgo darbības pieredzi, apsaimniekojot programmu „NVO fonds”, kā arī plānoto finansējuma jaunajā periodā (Polija – 37 miljoni eiro). Pieredzes apmaiņas brauciena uz šīm valstīm dosies programmas administrēšanā iesaistītais SIF darbinieki – pārstāvji no PN, PKN, PUN, FKN. Tikšanās laikā abu pušu pārstāvji varēs dalīties pieredzē par visu programmas administrēšanas ciklu, kas ir ļoti svarīgi, lai veicinātu pēc iespējas sekmīgu programmas administrēšanu un viedokļu apmaiņu. SIF pārstāvjiem tiks segtas ceļojumu izmaksas (transporta, viesnīcu izdevumi un dienas nauda saskaņā ar Latvijas Republikas (LR) normatīvajos aktos noteiktajām likmēm).

Papildus ņemot vērā to, ka FIB iepriekšējos gadus ir rīkojuši pieredzes apmaiņas pasākumus visiem programmu administrētājiem, SIF plāno piedalīties arī šajās konferencēs ar līdz 3 pārstāvjiem katrā. SIF nepieciešamības gadījumā ir ieplānojusi saviem darbiniekiem segt ceļojumu izmaksas (transporta, viesnīcu izdevumi un dienas nauda saskaņā ar LR normatīvajos aktos noteiktajām likmēm).

Savukārt 2016.gadā, kad projektu iesviešana būs jau pabeigta, SIF vēlas organizēt Latvijā pieredzes apmaiņas konferenci, kurā tiks aicinātas piedalīties pārējo saņēmējvalstu institūcijas/organizācijas, kas varēs dalīties savā pieredzē par NVO fonda ieviešanu 2009.-2014.gada plānošanas periodā, lai dalītos pieredzē par programmas ietvaros sasniegto. Šīs aktivitātes ietvaros SIF plāno segt izmaksas, kas saistās ar pasākuma organizēšanu, t.sk., telpu īri, tulkošanas izmaksas, informācijas un publicitātes u.c. izmaksas, kas tieši saistītas ar pasākuma veiksmīgu norisi.

Diemžēl programmas „NVO fonds” sagatavošanas brīdī vēl nav iespējams detalizēti plānot konkrētas izdevumu pozīcijas katram braucienam, tamdēļ tiek pievienots indikatīvs finanšu plāns, kas tiks attiecīgi precizēts un papildināts ar konkrētāku informāciju plānojot šīs aktivitātes.

|  |  |  |  |  |
| --- | --- | --- | --- | --- |
|  | **2013** | **2014** | **2015** | **2016** |
| Pieredzes apmaiņas brauciens uz Igauniju (5-7 cilvēkiem) | 8 000 EUR |  |  |  |
| Dalība FIB organizētajā ikgadējā konferencē  | 2 000 EUR |  |  |  |
| Pieredzes apmaiņas brauciens uz Poliju (5-7 cilvēkiem) |  | 8 000 EUR |  |  |
| Dalība FIB organizētajā ikgadējā konferencē\* |  | 2 000 EUR |  |  |
| Pieredzes apmaiņas brauciens uz Čehijas Republiku (5-7 cilvēkiem) |  |  | 8 000 EUR |  |
| Dalība FIB organizētajā ikgadējā konferencē\* |  |  | 2 000 EUR |  |
| SIF organizēta konference Rīgā  |  |  |  | 18 000 EUR |
| Dalība FIB organizētajā ikgadējā konferencē\_ |  |  |  | 2 000 EUR |

\*Nepieciešamības gadījumā tiks segtas SIF darbinieku dalības izmaksas.

Kultūras ministre Ž.Jaunzeme - Grende

Iesniedzējs: Kultūras ministre Ž.Jaunzeme - Grende

Vizē: Kultūras ministrijas valsts sekretāra p.i. U. Lielpēters

11.01.2012. 12:35

394

A.Sebre, 67078204

Alda.Sebre@lsif.lv

T.Hanova-Akuļecka, 67330319

Tatjana.Hanova-Akulecka@km.gov.lv